**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |
| --- | --- |
| **A dokumentum készítőjének neve:** | Hegedüs Éva |
| **Műveltségi terület** | Élő idegen nyelv |
| **Tantárgy** | Angol |
| **Osztály/ csoport** | 8. évfolyam |
| **Téma/ modul/ tematikus egység** | Travelling / Utazás |
| **Az óra témája** | Az utazás a tanulás egy formája (Travelling is a way to learn) |
| **Az óra cél- és feladatrendszere, típusa** | Célnyelvi országokkal kapcsolatos előzetes ismeretek felidézése, rendszerezése  A utazással kapcsolatos ismeretek felidézése, rendszerezése, megosztása  Szociális tanulás elősegítése |
| **Tantárgyi kapcsolatok** | technika és életvitel, informatika, földrajz, nyelvtan |
| **Kereszttantervi kapcsolatok** | Információs kultúra, rajzkészség, szótárhasználat (internetes), különböző szövegtípusok alkotása, |
| **Melléklet** |  |
| **Taneszközök** | papír, filctoll, laptop vagy mobiltelefon, filc vagy színes ceruza |
| **Felhasznált források** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 2p | Ráhangolódás | Szerepek egyeztetése. |  | DFHT-KIP | Frontális munka. |  |  |
| 2p | Csoportalakítás |  | Szerepek kiosztása | Hajlított véleményvonal |  |  |  |
| 15p | Fő rész  (csoportmunka) | Feladatok kiosztása.  A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka | Életgyakorlat | papír, filcek, tablet/telefon, |
| 10p | Fő rész  (csoportok beszámolója) | A beszámoló munkájának segítése.  Értékelés. | Egy gyermek a csoport közös munkája alapján beszámol az elvégzett feladatról. |  | Frontális | Életgyakorlat | papír |
| 7p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni |  | füzet, papír, toll |
| 5 p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-  nak ismertetése az osztállyal. |  | Frontális |  |  |
| 3p | Értékelés | A tanulók csoportos, és egyéni munkájának értékelése.  Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális |  |  |

Nagy gondolat:

|  |
| --- |
|  |

1. **Csoportfeladat: Gyűjtsetek három olyan országot, amelyeknek a hivatalos nyelve az angol! Tájékozódjatok és ismertessétek röviden ezeket az országokat. Vegyetek figyelembe olyan szempontokat, mint a földrajzi elhelyezkedés, a lakosságszám és más, általatok fontosnak tartott szempontra is térjetek ki! Készítsetek posztert!**

**Egyéni feladatok (1)**

Tanuló (1): Az egyik fenti országról írj szócikket egy lexikonba!

Tanuló (2): Egy utazási iroda ügynökeként találj ki egy szlogent, amelyben a csoportotok által jellemzett egyik országba csábítjátok az utazókat!

Tanuló (3): Rajzolj emblémát az egyik országról szóló országismereti kvízműsorhoz!

Tanuló (4): Válaszd ki a fenti országok közül az egyiket. Írd le, hogyan utaznál oda!

1. **Csoportfeladat: Elevenítsétek fel előzetes ismereteiteket az Egyesült Királyságra vonatkozóan! Mely országrészekből áll? Milyen jelképeik, zászlóik vannak az egyes részeknek? Mi a hivatalos neve a nagy egységnek és az egyes részeknek? Keressetek még információkat az internet segítségével. Írjatok rövid ismeretterjesztő szócikkeket a témátokról!**

**Egyéni feladatok (2)**

Tanuló (1): A csoportfeladatotok alapján rajzold le azt a három zászlót, amelyek az Egyesült Királyság zászlaját alkotják a négyből!

Tanuló (2): Írd le, hogy ki a csoportmunkában feldolgozott ország uralkodója!

Tanuló (3): Tedd ABC sorrendbe a csoportfeladat során jellemzett országrészek neveit!

Tanuló (4): A szócikketek alapján hasonlítsd össze az Egyesült Királyságot Magyarországgal! Melyik területe nagyobb? Hol él több ember?

1. **Csoportfeladat: Osztályotok osztálykirándulásra indul az Egyesült Királyságba. A kirándulás során három napot szántok London főbb látnivalóinak megismerésére. Tervezzétek meg a három napot! Írjátok le az útitervet pontokba szedve!**

**Egyéni feladatok (3)**

Tanuló (1): Válassz ki egyet a fenti látnivalók közül. Van egy osztálytársad, akit az nem érdekel, nem akarja megnézni. Néhány mondatban győzd meg arról, hogy miért fontos az adott látnivaló megtekintése.

Tanuló (2): Írj egy listát arról, hogy melyik családtagodnak milyen, a látnivalókhoz kapcsolódó szuvenírt hoznál a kirándulásról!

Tanuló (3): Az utazásszervező cég számára írj néhány mondatot arról, hogy milyen szállást szeretnél az osztályodnak kérni. Hol legyen a szállás? Indokold meg!

Tanuló (4): Nem szeretnétek idegenvezetőre költeni a kirándulás során, ezért a gyerekek fogják a látnivalókat bemutatni. Az osztályfőnököd megkér a munka koordinálásával. Írj egy rövid listát arról, hogy a felelősök milyen forrásból tudnak tájékozódni, információt szerezni.

1. **Csoportfeladat: Osztálykirándulást terveztek az Egyesült Királyságba. Készítsetek egy szótárt a 20 legfontosabb kifejezéssel, amelyekre szerintetek szükségetek lesz a kirándulás során!**

**Egyéni feladatok (4)**

Tanuló (1): Írd le, hogy az összegyűjtött kifejezések közül melyik hármat fogod a leggyakrabban használni!

Tanuló (2): Válassz tíz kifejezést vagy mondatot a fentiek közül és olvasd fel őket!

Tanuló (3): Írj még egy mondatot, amivel kiegészítenéd a fenti listát!

Tanuló (4): Két mondatban indokold meg, miért fontos a célnyelvi országban tett látogatás!